Vika 34

Samandráttur.

Línuskip. Bara eitt ísfiskalínuskip er til fiskarí, men vantandi fer onkur út um vikuskiftið. Vit rokna við at okkurt av skipunum fer at landa seinni í vikuni. Seks frystilínuskip fiska undir Føroyum.

Útróður: Streymurin harðnar sum vikan gongur, men veðri verður gott,so helst verður nakað av útróðri. Smáligt fiskarí.

Djúpvatnstrolarar: Ein er á svartkalvaveiðu og kemur vantandi at landa fyrst í vikuni. Ein liggur við bryggju og ein frystitrolari fiskar svartkalva í eysturgrønlandi.

Partrolarar: Fimm pør eru til fiskarí og koma tey flestu at landa í vikuni. Fýra pør fiska upsa, men fáa eisini nakað av hvítum fiski. Tað fimta parið fiskar svartkalva. Tvey pør fiska gulllaks.

Trolbátar: Ein er á landleiðini, ein er á Skeivabanka, ein er á Íslandsrygginum og so eru tveir norðanfyri. Allir landa í vikuni. Tað er ein blandingur av toski, hýsu og flatfiski bátarnir fáa.

Garnaskip: Tvey garnaskip fiska svartkalva. Fiskaríð er brúkiligt. Tvey fiska havtasku. Misjavnt fiskarí. Øll garnaskipini landa í vikuni.

Heinta veðri her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá útróðrabátum og sum hjáveiða frá øðrum skipabólkum. |  |  | X |
| **Hýsa** | Frá útróðrabátum og sum hjáveiða frá øðrum skipabólkum. |  |  | X |
| **Hvítingur** | Nakað frá útróðrabátunum og sum hjáveiða frá øðrum skipabólkum. |  |  | X |
| **Upsi** | Nakað av upsa frá partrolarunum |  |  | X |
| **Brosma** | Mest sum hjáveiða |  |  | X |
| **Longa** | Nakað trolarum og sum hjáveiða frá øðrum skipabólkum. |  |  | X |
| **Kongafiskur** | Mest sum hjáveiða. |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá tveimum garnaskipum, einum trolbáti og sum hjáveiða frá ørðum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum, einum trolara og sum hjáveiða frá ørðum skipabólkum. |  | X |  |
| **Reyðsprøka** | Frá einum trolbáti og sum hjáveiða frá øðrum skipabólkum. |  |  | X |
| **Tunga** | Frá trolbáti og sum hjáveiða frá øðrum skipabólkum. |  | X |  |
| **Blálonga** | Bara sum hjáveiða |  |  | X |